**აჭარის ავტონომიური რესპუბლიკის განათლების, კულტურისა და სპორტის სამინისტროს**

**ქვეპროგრამის „ვასწავლოთ მომავალი წარმატებისთვის“** **ღონისძიების** „პროექტი ჩემს გაკვეთილზე“ **დებულება**

**მუხლი 1. ზოგადი დებულებანი**

1. ქვეპროგრამის „ვასწავლოთ მომავალი წარმატებისთვის“ (050801) ღონისძიების „პროექტი ჩემს გაკვეთილზე“ კონკურსის (შემდგომში - კონკურსი) მიზანია ხელი შეუწყოს მასწავლებლებს ზოგადი განათლების ეროვნული მიზნების მიღწევაში საგანმანათლებლო აქტივობების გამრავალფეროვნების გზით.
2. აღნიშნული დებულება აწესრიგებს აჭარის ავტონომიური რესპუბლიკის განათლების, კულტურისა და სპორტის სამინისტროს (შემდგომში – სამინისტრო) ქვეპროგრამის „ვასწავლოთ მომავალი წარმატებისთვის“ ღონისძიების „პროექტი ჩემს გაკვეთილზე“ ფარგლებში კონკურსის პირობებს.

**მუხლი 2. კონკურსის ადმინისტრირებაზე უფლებამოსილი ორგანო**

1. სამინისტრო ახორციელებს კონკურსის სრულ ადმინისტრირებას, განიხილავს წარმოდგენილ განაც­ხადებს და ამ დებულებით დადგენილი წესით იღებს შესაბამის გადაწყვეტილებას.
2. სამინისტრო შეიმუშავებს და მინისტრის ინდივიდუალური ადმინისტრაციულ- სამართლებრივი აქტით ამტკიცებს:

ა) განაცხადის სამინისტროში წარდგენის ვადებს;

ბ) განაცხადის ფორმას;

გ) კომისიის შემადგენლობას;

დ) შეფასების კრიტერიუმებს;

ე) კომისიის მიერ შერჩეულ ფინალისტთა სიას.

**მუხლი 3. კონკურსის პირობები**

1. „პროექტი ჩემს გაკვეთილზე“ მონაწილეობის უფლება აქვთაჭარის ავტონომიურ რესპუბლიკაში მოქმედი საჯარო სკოლების მასწავლებლებს **ინდივიდუალურად.**
2. სასწავლო პროექტი შეიძლება იყოს რამდენიმე სახის:

ა) პრაქტიკული პროექტი;

ბ) კვლევითი პროექტი;

გ) საინფორმაციო პროექტი;

დ) შემოქმედებითი;

1. პროექტზე დაფუძნებული სწავლების დროს წინასწარ უნდა იყოს გაწერილი მიზანი, განსახორციელებელი აქტივობების ჩამონათვალი, მათი შესრულების ვადები, სასწავლო რესურსები, შედეგი, პროექტის აქტივობის შეფასების რუბრიკა.

**მუხლი 4. დაფინანსების ოდენობა და გაცემის წესი**

1. გამარჯვებული მასწავლებელი 2024-2025 სასწავლო წლის მანძილზე მიიღებს სახელფასო დანამატს 625 ლარის ოდენობით.
2. გამარჯვებული მასწავლებელი პროექტის განხორციელებისთვის საჭირო რესურსების შეძენის მიზნით მიიღებს არაუმეტეს 1000 ლარს.
3. „პროექტი ჩემს გაკვეთილზე“ ღონისძიების ფარგლებში დაფინანსების გაცემის წესი და პირობები განისაზღვრება **საჯარო სკოლასთან** გაფორმებული ხელშეკრულებით.

**მუხლი 5. განაცხადის წარდგენა**

1. კონკურსში მონაწილეობის მისაღებად კონკურსანტმა უნდა შეავსოს აპლიკაციის ფორმა და ქვემოთ ჩამოთვლილი დოკუმენტაცია უნდა ატვირთოს შემდეგ ბმულზე: <https://shorturl.at/adhX6>
   1. პირადობის დამადასტურებელი დოკუმენტის ასლი;
   2. ცნობა სამუშაო ადგილიდან, რითაც დასტურდება რომ კონკურსანტი არის კონკრეტული საგნის მასწავლებელი აჭარის ავტონომიური რესპუბლიკის ადმინისტრაციულ ტერიტორიაზე არსებული საჯარო სკოლაში
   3. განაცხადის ფორმა (აპლიკაცია) შემდეგი კომპონენტების გათვალისწინებით.
2. ვადის დარღვევით წარმოდგენილი განაცხადები არ განიხილება.
3. სამინისტრო უფლებამოსილია საჭიროების შემთხვევაში მოითხოვოს დამატებითი დოკუმენტაცია.

**მუხლი 6.** **კომისია**

1. კომისიის სხდომებს იწვევს კომისიის თავმჯდომარე.
2. კომისია:

ა)განიხილავს და აფასებს განაცხადებს;

ბ) გასცემს რეკომენდაციას დაფინანსების მიმღებთა და დაფინანსების ოდენობასთან დაკავშირებით.

გ) იღებს გადაწყვეტილებას განცხადების დაკმაყოფილებაზე უარის თქმის თაობაზე.

1. განაცხადის განხილვაში, შეფასებასა ან/და შერჩევაში დაუშვებელია საქართველოს ზოგადი ადმინისტრაციული კოდექსის 92-ე მუხლით გათვალისწინებულ პირთა მონაწილეობა.
2. კომისიის წევრი ვალდებულია კონკურსის ეტაპების დაწყებამდე წინასწარ განაცხადოს ყველა იმ გარემოების თაობაზე, რომელმაც შეიძლება მას ხელი შეუშალოს საკონკურსო განაცხადის ობიექტურად შეფასებასა და გადაწყვეტილების მიუკერძოებლად გამოტანაში (მაგალითად, თუ კომისიის წევრი ოჯახის წევრია ან/და სხვა გარემოება) და განაცხადოს თვითაცილება. აღნიშნულიდან გამომდინარე, ის ვერ მიიღებს მონაწილეობას კონკრეტული საკონკურსო განაცხადების განხილვაში.
3. თუ კომისიის წევრი არ განაცხადებს ამ მუხლის მე-3 და მე-4 პუნქტით გათვალისწინებული გარემოების არსებობის შესახებ, ხოლო აღნიშნულის შესახებ კომისიისათვის ცნობილი გახდება კონკურსის მიმდინარეობისას, კომისიის ამ წევრის მიერ გაკეთებული შეფასება არ იქნება გათვალისწინებული საბოლოო გადაწყვეტილების მიღებისას.
4. კომისია უფლებამოსილია მიიღოს გადაწყვეტილება, თუ სხდომას ესწრება სრული შემადგენლობის ნახევარზე მეტი.
5. სამინისტრო უფლებამოსილია, საჭიროების შემთხვევაში, კომისიაში მონაწილეობის მიღების მიზნით მოიწვიოს სპეციალისტები სათათბირო ხმის უფლებით.
6. კომისიის წევრი ვალდებულია შეაფასოს თითოეული განაცხადი მინისტრის ინდივიდუალური ადმინისტრაციულ-სამართლებრივი აქტით დამტკიცებული შეფასების ფორმის მიხედვით.
7. იმ შემთხვევაში, თუ კომისიის რომელიმე წევრი შეაფასებს განაცხადს მინისტრის ინდივიდუალური ადმინისტრაციულ-სამართლებრივი აქტით დამტკიცებული შეფასების ფორმის დარღვევით, მისი ხმა არ იქნება გათვალისწინებული ქულათა საერთო ჯამის გამოთვლის დროს.

**მუხლი 7. ხელშეკრულების შესრულების კონტროლი**

1. სამინისტრო ფინანსურ კონტროლს ახორციელებს დაფინანსების მიმღებთან (საჯარო სკოლა) გაფორმებული ხელშეკრულების საფუძველზე.
2. პროექტის მიმდინარეობის მონიტორინგი ხორციელდება უფლებამოსილი პირების მიერ, რომელთა შემადგენლობა განისაზღვრება მინისტრის ადმინისტრაციულ-სამართლებრივი აქტით.
3. საჯარო სკოლა ვალდებულია პროექტში გამარჯვებული მასწავლებლის მიერ მომზადებული პროგრამული ანგარიში წარმოადგინოს სამინისტროში პროექტის დასრულებიდან არაუგვიანეს 20 დღისა, რაც განიხილება უფლებამოსილი პირების მიერ, რომელთა შემადგენლობა განისაზღვრება მინისტრის ადმინისტრაციულ-სამართლებრივი აქტით.
4. საჯარო სკოლა ვალდებულია ფინანსური ანგარიში წარმოადგინოს სამინისტროში პროექტის დასრულებიდან არაუგვიანეს 10 დღისა.
5. თუ გაწეული ხარჯები ნაკლებია ხელშეკრულებით განსაზღვრულ თანხაზე, დაფინანსების მიმღები ვალდებულია დაა­ბრუნოს სხვაობა, მოთხოვნიდან 10 სამუშაო დღეში.
6. სამინისტრო უფლებამოსილია საქართველოს კანონმდებლობის შესაბამისად შეაჩეროს, ან შეწყვიტოს კონკურსში გამარჯვებულის დაფინანსება ამ წესით გათვალისწინებული მიზნების შეუსრულებლობის, ყალბი მონაცემების აღმოჩენის, აგრეთვე, კანონმდებლობით გათვალისწინებულ სხვა შემთხვევებში.
7. ღონისძიების ფარგლებში შექმნილ ნაბეჭდ მასალაზე (ასეთის არსებობის შემთხვევაში) სავალდებულოა განთავსდეს სამინისტროს მაიდენტიფიცირებელი ნიშანი.
8. დაფინანსების მიმღებთა მიერ წარდგენილი პროგრამული ანგარიშები, ბეჭდვითი ან/და ვიზუალური მასალები შესაძლებელია სამინისტრომ გამოიყენოს თავის ვებ-გვერდზე განთავსების, საქმიანობის ანგარიშში ჩართვის, სხვა ბეჭდვით ან ელექტრონულ პროდუქციაში გამოყენების მიზნით.